จูราสสิค เวิลด์ อาณาจักรล่มสลาย
การถ่ายทำมีขึ้นที่สหราชอาณาจักรและฮาวาย ในช่วงเดือนกุมภาพันธ์ถึงกรกฎาคม พ.ศ. 2560 ออกฉายครั้งแรกที่เมืองแมดริด ประเทศสเปน เมื่อ 21 พฤษภาคม พ.ศ. 2561 ต่อมาจึงออกฉายในสหรัฐอเมริกาเมื่อ 22 มิถุนายน พ.ศ. 2561 โดยยูนิเวอร์แซลพิคเจอร์ส (ในประเทศไทยออกฉายเมื่อ 7 มิถุนายน พ.ศ. 2561) ทำรายได้รวมทั่วโลกไปกว่า 1,000 ล้านดอลลาร์สหรัฐ ทำให้กลายเป็นภาพยนตร์ที่ทำรายได้สูงสุดอันดับ 3 ประจำปี พ.ศ. 2561 ได้รับเสียงวิจารณ์แบบก้ำกึ่งจากนักวิจารณ์ ซึ่งกล่าวว่าหนังมีจุดเด่นที่การแสดงของคริส แพรตต์ การกำกับของบาโยนา งานภาพ และบางช่วงบางตอนที่ "มืดหม่นจนน่าตกใจ" และมีจุดด้อยที่บทภาพยนตร์ นักวิจารณ์บางคนมองว่าภาพยนตร์เรื่องนี้ไม่มีอะไรแปลกใหม่กว่าภาพยนตร์เรื่องก่อน ๆ ในชุดภาพยนตร์"จูราสสิค พาร์ค" ซึ่งอาจบ่งบอกว่าหมดยุคของภาพยนตร์ชุดนี้แล้ว ภาคต่อซึ่งยังไม่มีชื่อเรื่องมีกำหนดออกฉายวันที่ 11 มิถุนายน พ.ศ. 2564 โดยเทรวอร์โรว์จะกลับมาทำหน้าที่เป็นผู้กำกับภาพยนตร์อีกครั้ง
ลาสต์ เอ็กไซล์
ลาสต์ เอ็กไซล์ () เป็นการ์ตูนแนวสงคราม แฟนตาซี โดยจะมีอยู่สองภาคด้วยกัน อำนวยการผลิตโดย กอนโซ สตูดิโอ โดยในภาคสองนั้น ในประเทศไทย ลาสต์ เอ็กไซล์ แฟม เดอะซิลเวอร์ วิง ซึ่งเป็นภาคที่สองได้รับการออกอากาศทางแอนิแมกซ์เอเชีย ผ่าน ทรูวิชั่นส์ ช่อง 77 โดยเริ่มฉายครั้งแรกในโลกพร้อมๆกับอีกหลายประเทศ ในวันที่ 15 ตุลาคม พ.ศ. 2554 สำหรับช่องแอนิแมกซ์เอเชีย จะเล่นแบบ 2 ตอนสลับ ทุกคืนวันเสาร์ เวลา 16.30 น. (ตอนเก่าขึ้นฉายก่อน แล้วตามด้วยตอนใหม่)
ลาสเอ็กไซล์ ออกฉายในปี 2546 เป็นเรื่องราวที่เกิดในโลกสมมุติในอนาคต บนดาวเคราะห์อพยพชื่อ “เพรสเตอร์” ผู้คนบนดาวใช้อากาศยานที่เรียกว่า “แวนชิพ” ในการคมนาคมหลัก สองประเทศบนเพรสเตอร์ คือ “อนาโทเรย์” และ “ดิซิท” ถูกแยกจากกันด้วยสภาพอากาศรุนแรงมีลักษณะเหมือนมหาพายุที่เรียกว่า “แกรน สตรีม” โดยมีเผ่าพันธุ์ที่มีเทคโนโลยีสูง เรียกว่า “กิลด์” เป็นผู้ตั้งกฎระเบียบต่างๆ และแบ่งปันเทคโนโลยีของตนให้แก่มนุษย์ เกิดสงครามความขัดแย้งที่ไม่มีทีท่าจะยุติระหว่างสองประเทศ แม้กิลด์มีความสามารถที่จะยุติสงครามได้ แต่กิลด์กลับนิ่งเฉยและทำเพียงเฝ้าดูเท่านั้น